علی پور سیداں (سرگودھا)

علی پور سیداں پاکستان کا ایک رہائشی علاقہ جو ضلع سرگودھا میں واقع ہے۔ یہ تحصیل بھلوال کی ایک یونین کونسل بھی ہے۔

تاریخ
علی پور سیداں جو پہلے تحصیل بھلوال میں شامل تھا اب بھیرہ کو تحصیل کا درجہ ملنے کے بعد تحصیل بھیرہ ضلع سرگودھا میں شامل کر دیا گیا 
 ہے اس قصبہ  کا اصل نام  دہلی میں موجود متحدہ ہندوستان کے سرکاری  لینڈ ریکارڈ   کے مطابق “ علی پور سادہ “  ہے عربی اور فارسی میں لفظ سادہ جمع ہے   “ سید “   کی  جس کا اردو ترجمعہ ”   سادات  “  ہے  یعنی علی پور سادات  جو مقامی  زبان اور وقت کے گذرنے کے ساتھ علی پور سادہ سے “علی پور سیداں”  کہا جانے لگا جبکہ اصل لینڈ ریکارڈ کے مطابق اب بھی علی پور سادہ ہے جس کی  بنیاد  1516میں بزرگ فقہی عالم سید قیام الدین ماژندرانی جن کا نسب  پندرہ پشتوں کے بعد حضرت امام محمد تقی علیہ السلام سے جا کر ملتا ہے  نے رکھی۔ سید قیام الدین ماژندرانی ایران نے  شمالی صوبہ ماژندران سے  مہاجرت کر کے مشہد خراسان  افغانستان پارہ چنار سے ہوتے ہوئے متحدہ ہندوستان کے قدیمی اور جنگی گذرگاہ پر واقع  اہم ترین  شہر بھیرہ کے مقام پردریا کو عبورکرنے کے بعد دریا کے پاس دور دور تک پھیلے ہوئے گھنے جنگل میں کچھ درخت کاٹ کروہاں اپنی فرود گاہ بنانے کا فیصلہ کیا اپ نے اپنے  بیٹے سید محمود ماژندرانی اور پوتے عالم فقہی سید عطا اللہ ما ژندرانی  کے ہمراہ مٹی سے چند گھر تعمیر کرنے کے بعد اپنے خاندان کو ان میں آباد کیا اور ان چند مکانات پر مشتمل جگہ کا نام علی پور سادہ رکھا جس میں آباد اپ کی اولاد تقوی سادات کہلاتی ہے شیر شاہ سوری سے شکست کھانے کے بعد مغل شہزادے  ہمایوں نے خراسان کے حاکم شاہ طہماسب کے ہاں پناہ حاصل کرلی اس دوران ہمایوں نے شاہ طہماسب کی کمک کے ساتھ  ہندوستان  پر دوبارہ حملہ کی تیاری کی اور 1554میں مغل بادشاہ ہمایوں نے دوبارہ ہندوستان  اپنی فوج کے ہمراہ دریا کو عبورکر کے بھیرہ  پہنچا تو اس نے  دریا کے پاس جنگی حکمت عملی کے تحت  گھنے جنگل میں قیام کرنے کا فیصلہ کیا جب ان  گھروں پر مشتمل علی پور سادہ کے سردار اورعالم فقہی نوجوان سید عطا اللہ ماژندرانی التقوی کو ہمایوں کی آمد کا علم ہوا تو اپ نے اس کا گرم جوشی کے ساتھ خوش آمدید کہہ کرستقبال کرنے کے بعد   ہر ممکن مدد اور ایرانی رسم و رواج کے مطابق  بھرپورمہمان نوازی کی جس  کے صلہ میں بھیرہ کے نواح میں گھنے جنگل میں آباد علی پور سادہ اور اس کے جنوب مغرب کا سو مربع علاقہ سید عطا اللہ ماژندرانی التقوی  کو عطا کر دیا جس کے بعد نوجوان عالم فقہی سید عطا اللہ ماژندرانی التقوی نے اس علاقہ میں اسلام کی بھرپور تبلیغ کے علاوہ  اپنے گھروں کی حفاظت کے لیے گارے اور مٹی سے ایک چھوٹا سا قلعہ تعمیربھی کیا جسے رنجیت سنگھ کے بھیرہ پر حملہ کے دوران نہ صرف تباہ کیا بلکہ تقوی سادات کے گیارہ نوجوان سید زادوں  کو تسلیم نہ ہونے کی وجہ سے اسی  قلعہ کے سامنے درختوں کے ساتھ لٹکا کر پھانسی بھی دے دی اس قلعہ کے آثار آج بھی علی پور سیداں میں موجود ہیں علی پور سیداں میں سید عطا اللہ ماژندرانی کے دو صاحبزادے سید مبارک ماژندرانی اور سید نعمت ماژندرانی مدفون ہیں ان کے علاوہ ان ہی  کی نسل سےحاجی سید رفیع الدین ماژندرانی رضوان اللہ  عرف باوہ حاجی صاحب جنہوں نے اس وقت  صوبہ  بھیرہ  کے علاقہ میں دین اسلام کی تبلیغ کا پورا حق ادا کیا کے جن کے مزارات آج بھی علی پور سیداں میں مرکزِ انوار وتجلیات ہیں ۔حوالہ جات   ہند لینڈ ریکارڈ افس دھلی  ( صوبہ بھیرہ) ۔ سادات در ہند از سید عنایت حسین ص 45 کلید نساب تقوی سادات در پنجاب از سید محمد رسول نگری ص 23

مزید دیکھیے 
 پاکستان
 فہرست پاکستان کے شہر

حوالہ جات 

جغرافیہ پنجاب (پاکستان) کے نامکمل مضامین
ضلع سرگودھا کی یونین کونسلیں
ضلع سرگودھا کے آباد مقامات